Neuvoston päätöslauselma, tehty 22 päivänä huhtikuuta 1996, pienten ja keskisuurten yritysten sekä käsityöyritysten edistämiseksi suoritettavien yhteisön toimien yhteensovittamisesta



Virallinen lehti nro C 130 , 03/05/1996 s. 0001 - 0003



NEUVOSTON PÄÄTÖSLAUSELMA, tehty 22 päivänä huhtikuuta 1996, pienten ja keskisuurten yritysten sekä käsityöyritysten edistämiseksi suoritettavien yhteisön toimien yhteensovittamisesta (96/C 130/01) EUROOPAN UNIONIN NEUVOSTO, joka 1. OTTAA HUOMIOON valkoisen kirjan "Kasvu, kilpailukyky ja työllisyys", jossa on korostettu pienten ja keskisuurten yritysten (PK-yritykset) tärkeää osuutta yhteisön teollisuuden kilpailukykyyn, 2. OTTAA HUOMIOON monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi 14 päivänä kesäkuuta 1993 tehdyn neuvoston päätöksen 93/379/ETY (1) 5 artiklan, 3. OTTAA HUOMIOON erityisesti pienten ja keskisuurten yritysten sekä käsityöyritysten kilpailukyvyn vahvistamisesta ja työllisyyden edistämisestä 22 päivänä marraskuuta 1993 annetun neuvoston päätöslauselman (2), 4. OTTAA HUOMIOON komission 3 päivänä kesäkuuta 1994 antaman tiedonannon "PK-yritysten ja käsityöyritysten edistämisen kokonaisohjelma" sekä neuvoston 10 päivänä lokakuuta 1994 antaman päätöslauselman täysien kehittymismahdollisuuksien antamisesta kilpailutaloudessa toimivien pienten ja keskisuurten yritysten, mukaan lukien käsityöyritykset ja pienyritykset, vireydelle ja uutta luoville voimavaroille (3), 5. OTTAA HUOMIOON neuvoston 6 ja 7 päivänä marraskuuta 1995 pidetyn istunnon päätelmät teollisuuden kilpailukyvystä ja yrityksille tarjottavista palveluista, 6. OTTAA HUOMIOON pienistä ja keskisuurista teollisuusyrityksistä ja teknologisesta innovaatiosta 27 päivänä marraskuuta 1995 annetun neuvoston päätöslauselman (4), 7. OTTAA HUOMIOON komission 14 päivänä syyskuuta 1994 antaman tiedonannon "Euroopan unionin teollisuuden kilpailukykypolitiikka" ja yhteisön teollisuuden kilpailukyvyn vahvistamisesta 21 päivänä marraskuuta 1994 annetun päätöslauselman (5), samoin kuin 7 päivänä huhtikuuta 1995 tehdyt päätelmät teollisuuden kilpailukyvystä, 8. OTTAA HUOMIOON komission antamat, neuvoston käsiteltävinä olevat tiedonannot: - käsityöläisalat ja pienyritykset, Euroopan kasvun ja työllisyyden avaimet, - kertomus Euroopan pääomamarkkinoiden luomisen kannattavuudesta nuorille yrittäjäjohtoisille kasvuyhtiöille, - komission huomautukset Euroopan PK-yritysten seurantakeskuksen kolmannesta vuosiraportista (1995), - tieto- ja yhteistyöverkkojen tuleva toiminta ja yhteistyö yrityspolitiikassa, 9. OTTAA HUOMIOON komission PK-yritysten määrittelystä antaman suosituksen, 10. OTTAA HUOMIOON Eurooppa-neuvoston Madridissa pidetylle kokoukselle esitetyn selonteon PK-yritysten merkityksestä työllisyyden, kasvun ja kilpailukyvyn voimaperäisenä lähteenä Euroopan unionissa, I 11. KATSOO, että teollisuuspolitiikan eri osatekijöiden yhteensovittaminen, samoin kuin lainsäädännön ja hallinnon yksinkertaistaminen, joista määrätään täysien kehittymismahdollisuuksien antamisesta kilpailutaloudessa toimivien pienten ja keskisuurten yritysten, mukaan lukien käsityöyritykset ja pienyritykset, vireydelle ja uutta luoville voimavaroille 10 päivänä lokakuuta 1994 tehdyssä neuvoston päätöslauselmassa, antavat mahdollisuuden parantaa eurooppalaisten PK-yritysten kilpailukykyä edistävien toimien tehokkuutta, 12. KOROSTAA komission 8 päivänä syyskuuta 1995 toimittaman, yhteisön PK-yritysten ja käsityöyritysten edistämistoiminnasta hyvän yleiskuvan antavan selvityksen "Kertomus PK-yritysten ja käsityöyritysten edistämistoimien yhteensovittamisesta" merkitystä ja hyödyllisyyttä, 13. PANEE MERKILLE, että PK-yrityksiä koskeva ulottuvuus on enenevässä määrin otettu mukaan moniin yhteisön politiikkoihin ja ohjelmiin sekä että PK-yritysten osallistuminen yhteisön toimiin on lisääntynyt; tästä huolimatta sitä voitaisiin vieläkin kehittää, 14. PANEE MERKILLE, että erityisesti rakennerahastojen alalla on edistytty huomattavasti ennen kaikkea panemalla täytäntöön nimenomaan PK-yrityksille tarkoitettua yhteisön aloitetta, joka antaa mahdollisuuden keskittää luotonantoa aineettomiin investointeihin kelpoisuusehdot täyttävillä alueilla, 15. PANEE MERKILLE, että sama koskee tutkimuksen ja teknologian kehittämisen alaa sen johdosta, että neljänteen T& K-puiteohjelmaan on otettu mukaan PK-yrityksille tarkoitettuja toimenpiteitä niiden teknologisen kehityksen kannustamiseksi sekä tätä varten määräraha, joka on tuntuvasti suurempi kuin aiemmin tarkoitukseen osoitettu, 16. PANEE MERKILLE, että ammatillisen koulutuksen ohjelmissa on PK-yrityksille annettu etusija erityisesti rakennerahastojen 4. tavoitteessa, yhteisön ADAPT-aloitteessa ja uudessa LEONARDO- ohjelmassa, 17. KOROSTAA, että ohjelmissa ilmaistu PK-yritysten ja käsityöyritysten ensisijaisuus on myös toteutettava niiden toimintaa edistävällä tuntuvalla ja konkreettisella tavalla, 18. PITÄÄ HYÖDYLLISENÄ komission pyrkimystä esittää havainnollisesti, erityisesti taulukkomuodossa, mikä osa yhteisön antamasta rahoituksesta on hyödyttänyt PK-yrityksiä, sekä lisää näihin tietoihin yritysten koon mukaisen luokittelun, jos tällainen tieto on käytettävissä, sekä kehottaa komissiota toimimaan edelleen samalla tavalla, 19. KOROSTAA, että yhteisön kaikkien PK-yritysten ja käsityöyritysten hyväksi suorittamien toimien on muodostettava kokonaisuus, jotta voitaisiin paremmin varmistua niiden johdonmukaisuudesta, tehokkuudesta ja avoimuudesta, 20. PITÄÄ TÄRKEINÄ yhteisön PK-yritysten ja käsityöyritysten edistämispolitiikkojen yhteensovittamiseen tähtäävien toimien päätavoitteita, joilla pyritään - varmistumaan siitä, että PK-yritykset otetaan mukaan yhteisön politiikkoja määriteltäessä ja täytäntöön pantaessa, jotta voitaisiin ottaa paremmin huomioon näiden yritysten erityislaatu, - lisäämään näiden yritysten osallistumista yhteisön ohjelmiin, - lisäämään PK-yrityksiä ja käsityöyrityksiä edustavien elinten kuulemista niitä koskevien politiikkojen valmistelussa, 21. PITÄÄ VÄLTTÄMÄTTÖMÄNÄ Euroopan yhteisön perustamissopimuksen 130 artiklan 2 kohdan sisältämän ajatuksen mukaisesti tiivistää tarpeen vaatiessa jäsenvaltioiden niiden toimien yhteensovittamista, joilla on vaikutuksia PK-yrityksiin. II KUTSUU PK-YRITYKSIÄ, käsityöyritykset ja näitä aloja edustavat järjestöt mukaan lukien, - osallistumaan aktiivisesti ja rakentavasti niitä koskevien toimenpiteiden määrittelyyn, - kehittämään osallistumistaan PK-yritysten hyväksi toteutettaviin yhteisön ohjelmiin sekä kansallisiin ja alueellisiin ohjelmiin. III KEHOTTAA JÄSENVALTIOITA 1. toimimaan yhdessä komission kanssa toimittamalla sille edelleen käytettävissä olevia tietoja PK-yritysten tukemiseksi jäsenvaltioissa olemassa olevista ohjelmista ja politiikoista, 2. toimittamaan komissiolle mahdollisesti tarvittavat saatavilla olevat tiedot yhteisön PK-yritysten edistämisohjelmien kansallisella ja alueellisella tasolla tapahtuvan täytäntöönpanon vaikutuksista, myös yritysten koon mukaan luokiteltuina, jos tällaiset tiedot ovat saatavilla, 3. rohkaisemaan PK-yrityksiä osallistumaan sekä yhteisön että kansallisiin toimiin erityisesti rakennerahastojen, tutkimuksen ja teknologian kehittämisen, ammatillisen koulutuksen, kansainvälisen yhteistyön, tietoyhteiskunnan, energian ja ympäristön alalla, 4. edistämään erityisesti kokonaisohjelman mukaisia yhtenäisiä toimia toteutettaessa yrittäjähengen kehittymistä parantamalla uusien yritysten perustamisedellytyksiä, ennen muuta - alentamalla yrittäjiltä perittäviä hallinnollisia maksuja ja samalla yksinkertaistamalla voimassa olevia säännöksiä, - ottamalla myös koulutusjärjestelmässä huomioon, että nuorille on annettava tietoja oman yrityksen perustamisesta sekä rohkaistava heitä ja annettava heille valmiuksia siihen. IV KEHOTTAA KOMISSIOTA JA JÄSENVALTIOITA 1. huolehtimaan siitä, että yhteisön ohjelmat ja toimet myötävaikuttaisivat PK-yritysten ja käsityöyritysten työpaikkojen säilyttämiseen ja luomiseen, 2. olemaan yhteydessä keskenään ja tarpeen vaatiessa yhteensovittamaan PK-yritysten hyväksi tapahtuvaa toimintaansa erityisesti PK-yritysten ja käsityöyritysten kokonaisohjelman puitteissa alulle pantuja yhtenäisiä toimia toteutettaessa; tällä pyritään edistämään kokemusten ja hyviksi todettujen käytäntöjen vaihtoa myös silloin, kun tämä tapahtuu paikallisten aloitteiden muodossa, 3. varmistamaan PK-yrityksiä ja käsityöyrityksiä edustavien järjestöjen kuuleminen eurooppalaisella ja kansallisella tasolla silloin, kun valmistellaan niitä koskevia politiikkoja, samoin kuin niitä täytäntöön pantaessa ja seurattaessa, 4. sovittamaan paremmin keskenään yhteen yhteisön, kansalliset ja paikalliset eri tietoverkot, jolloin on huomioitava muun muassa Euroopan unionin tiedotuskeskusten merkitys yrityksille ja erityisesti PK-yrityksille suunnatussa yhteisön tiedotustoiminnassa, 5. helpottamaan pääsyä PK-yritysten ja käsityöyritysten hyväksi toteutettaviin toimiin erityisesti antamalla PK- ja käsityöyrityksille tietoja niin yhteisön kuin kansallisten ja alueellisten ohjelmien tarjoamista mahdollisuuksista yksinkertaistamalla niihin liittyviä menettelytapoja siten, että yritysten olisi helpompi osallistua niihin, 6. parantamaan sisämarkkinoiden toimintaa siten, että myös PK-yritykset sekä käsityöyritykset voisivat käyttää hyväkseen kaikkia sen tarjoamia mahdollisuuksia, julkiset hankinnat mukaan lukien, sekä poistaa yhteisön sisällä käytävän kaupan mahdolliset esteet, 7. rohkaisemaan tarvittaessa PK-yritysten keskinäisten takuujärjestelyjen aikaansaamista kaupallisella pohjalla. V KEHOTTAA KOMISSIOTA 1. jatkamaan ja tehostamaan pieniin ja keskisuuriin yrityksiin sekä käsityöyrityksiin kohdistuvien yhteisön toimien vaikutusten arviointijärjestelmää sekä työtä hallinnon yksinkertaistamiseksi, 2. tehostamaan PK-yritysten ja käsityöyritysten hyväksi toteutettavien, niitä koskevien yhteisön kaikkien välineiden ja ohjelmien yhteensovittamista, 3. parantamaan PK-yritysten ja käsityöyritysten pääsyä niitä koskeviin yhteisön ohjelmiin erityisesti tutkimuksen ja teknologian kehittämisen sekä ammatillisen koulutuksen alalla, 4. helpottamaan PK-yritysten ja käsityöyritysten pääsyä standardointia ja sertifiointia koskeviin menettelyihin ja rohkaisemaan PK-yritysten edustajia osallistumaan eurooppalaisten standardien kehittämis- ja hyväksymismenettelyyn, 5. kehittämään komission pienten ja keskisuurten yritysten omistajanvaihdosta 7 päivänä joulukuuta 1994 antaman suosituksen (6) mukaisesti niiden tarpeiden selvittämistä, joita yritysten omistajanvaihdos PK-yrityksille aiheuttaa, 6. esittämään arvion saavutetuista tuloksista PK-yritysten ja käsityöyritysten hyväksi toteutettavien yhteisön politiikkojen yhteensovittamisesta annettavan seuraavan kertomuksen yhteydessä. (1) EYVL N:o L 161, 2.7.1993, s. 68 (2) EYVL N:o C 326, 3.12.1993, s. 1 (3) EYVL N:o C 294, 22.10.1994, s. 6 (4) EYVL N:o C 341, 19.12.1995, s. 3 (5) EYVL N:o C 343, 6.12.1994, s. 1 (6) EYVL N:o L 385, 31.12.1994, s. 14